Η επαγγελματική και η επιστημονική ταυτότητα των αποφοίτων των Παιδαγωγικών Τμημάτων της Ελλάδας, σύμφωνα με τις απόψεις φοιτητριών και φοιτητών
Creators: name: Μαργαριτοπούλου, Θεοδώρα Κωνσταντίνου
Publisher: name: Aristotle University of Thessaloniki
Year: 2021
Subjects: Επιστημονική ταυτότητα
Εκπαιδευτικός Α/θμιας
Έρευνα
Scientific identity
Primary school teacher
Research

description: Η ταυτότητα του εκπαιδευτικού της Α/θμιας εκπαίδευσης έχει απασχολήσει τη σύγχρονη βιβλιογραφία και έχει γίνει αρκετή προσπάθεια για την περιγραφή της. Η παρούσα εργασία αποσκοπούσε στη διερεύνηση των αντιλήψεων των προπτυχιακών φοιτητών και των φοιτητριών από τα Ανώτατα και Τεχνολογικά Εκπαιδευτικά Ιδρύματα της Ελλάδας για την επαγγελματική και επιστημονική ταυτότητα των εκπαιδευτικών της Α/θμιας εκπαίδευσης. Πιο συγκεκριμένα, αναζητήθηκε η σπουδαιότητα του ρόλου του εκπαιδευτικού στην ευρύτερη επιστημονική κοινότητα, η θέση της έρευνας στο επάγγελμα του εκπαιδευτικού και η εικόνα που έχει ο φοιτητικός πληθυσμός σχετικά με το επάγγελμα του εκπαιδευτικού. Επιπλέον, μελετήθηκε η επίδραση του φύλου, του επιστημονικού πεδίου φοίτησης και του έτους σπουδών στις απόψεις του δείγματος. Κατάλληλη μέθοδος για τις ανάγκες της έρευνας κρίθηκε η ποσοτική έρευνα και για τη συγκέντρωση των απαντήσεων αξιοποιήθηκε το ερωτηματολόγιο το οποίο κατασκευάστηκε για το σκοπό της έρευνας και συμπληρώθηκε από 529 προπτυχιακούς φοιτητές. Τα δεδομένα αναλύθηκαν με το στατιστικό πακέτο SPSS. Πραγματοποιήθηκε περιγραφική στατιστική προκειμένου να γίνει συνολική παρουσίαση των δεδομένων και επαγωγική ανάλυση με T-test και ANOVA. Από την ανάλυση των δεδομένων γίνεται κατανοητό ότι το δείγμα της έρευνας αναγνωρίζει την αξία του εκπαιδευτικού της Α/θμιας εκπαίδευσης στην ευρύτερη επιστημονική κοινότητα και ο γυναικείος πληθυσμός εκφράζει θετικότερη στάση από τον ανδρικό τόσο για την επιστημονική ταυτότητα του εκπαιδευτικού και της παιδαγωγικής ως επιστήμη όσο και για τον εκπαιδευτικό ως ερευνητή. Βρέθηκε ακόμη ότι οι απόψεις του δείγματος σχετικά με την επιστημονική ταυτότητα του εκπαιδευτικού της Α/θμιας και την παιδαγωγική ως επιστήμη εξαρτώνται από το επιστημονικό πεδίο και το έτος σπουδών τους. Από το επιστημονικό πεδίο επίσης επηρεάζεται η γνώμη των συμμετεχόντων για τον εκπαιδευτικό της Α/θμιας ως ερευνητή. Παράλληλα, το δείγμα αναγνωρίζει την αξία της έρευνας στο εκπαιδευτικό επάγγελμα όμως δεν παύει να παραβλέπει τις ελλείψεις που παρατηρούνται σχετικά με αυτήν στον ελληνικό χώρο όπως και στο πλαίσιο του Πανεπιστημίου. Επιπλέον, οι συμμετέχοντες δίνουν έμφαση στην κοινωνική εικόνα του εκπαιδευτικού της Α/θμιας εκπαίδευσης, τονίζοντας μάλιστα τη σπουδαιότητα της προσφοράς του στην κοινωνία καθώς και το βαθμό δυσκολίας άσκησης του. Η γνώμη τους σχετικά με το επάγγελμα του εκπαιδευτικού επηρεάζεται από το πεδίο φοίτησης και το έτος σπουδών τους. Συμπερασματικά, οι φοιτητές αναγνωρίζουν την αξία του εκπαιδευτικού της Α/θμιας εκπαίδευσης και τη θέση της έρευνας σε αυτό. Η παρούσα εργασία συμβάλλει στο σχηματισμό μιας πιο ολοκληρωμένης εικόνας για την εικόνα που έχουν οι προπτυχιακοί φοιτητές σχετικά με την ταυτότητα του εκπαιδευτικού της Προσχολικής και Δημοτικής εκπαίδευσης
description: Primary school teacher’s identity has occupied the literature and has been much effort for her description. The present work aimed to investigate the perceptions of undergraduate students from all Greek Universities on the professional and scientific identity of primary school teachers. More specifically, the importance of the role’s teacher in the wider scientific community, the place of research in the teaching profession and the image that the student population has of the teaching profession were sought. In addition, the influence of gender, field of study and year of study on the views of the sample was sought. Quantitative research was considered as suitable method for the needs of the research and questionnaire was used for data collection, which was completed by 529 undergraduate students. The data were analyzed with the statistical package SPSS. Descriptive statistics were performed in order to make a comprehensive presentation of the data and inductive analysis with T-test and Anova. From the analysis of the data, it is understood that the research sample recognizes the value of the primary school teacher in the wider scientific community and the female population expresses more positive attitude towards both the scientific identity of the teacher and the pedagogy as science and the teacher as a researcher. It was also found that the views of the sample regarding the scientific identity of the primary school teacher and pedagogy as a science depend on their scientific field and year of study. Moreover, the scientific field also influences the opinion of the participants about the primary school teacher as a researcher. At the same time, the sample recognizes the value of research in the educational profession but does not ignore the shortcomings observed in relation to it in Greek Universities. In addition, the participants emphasize 1) the social image of the primary school teacher, 2) the importance of his contribution to society as well as 3) the degree of difficulty in practicing this profession. Their opinion about the teaching profession is influenced by their field of study and the year of study. In conclusion, students recognize the value of the primary school teacher and the research in this field. The present work contributes to the formation of a more complete picture for the image that undergraduate students have about the identity of the teacher of preschool and primary education